PRIMĂRIA MUNICIPIULUI                                                   SE APROBĂ

        TIMIŞOARA                                                                   P R I M A R,
DIRECŢIA PATRIMONIU
SERVICIUL ACHIZIŢII PUBLICE
BIROUL LICITAŢII CONTRACTE                        DR.ING. GHEORGHE CIUHANDU

NR……………………………
REFERAT

privind  aprobarea Instrucţiunilor pentru ofertanţi

pentru concesionarea unei parcele de teren în suprafaţă de 80.000 mp în vederea realizării unei unităţi industriale sau de servicii în Parcul Industrial Freidorf, Timişoara


Pentru punerea în aplicare a H.C.L.nr. 142/29.03.2005 privind concesionarea prin licitaţie publică deschisă a unei parcele de 80.000 mp, în vederea realizării unei unităţi industriale sau de servicii în Parcul Industrial Freidorf, Timişoara, Biroul Licitaţii Contracte a întreprins toate demersurile pentru pregătirea şi organizarea licitaţiei în conformitate cu prevederile legale în vigoare, la data respectivă -Legea 219/1998 privind regimul concesiunilor, modificată şi completată de Legea 528/2004.

Procedura de licitaţie deschisă nu a fost finalizată întrucât ofertantul desemnat câştigător a refuzat semnarea contractului de concesiune în forma aprobată de către concedent.

Întrucât nu au mai fost solicitări în vederea concesionării parcelei de 80.000mp, nu a mai fost organizată nici o procedură.

În prezent S.C. ELBA S.A. a înaintat o solicitare în acest sens, către Primăria Municipiului Timişoara.


Legislaţia în vigoare, O.U.G. nr.54/2006 privind regimul contracteleor de concesiune de bunuri proprietate punlică şi H.G. nr. 168/2007 pentru aprobarea normelor metodologice de aplicare a O.U.G. nr. 54/2006 impune aprobarea Documentaţiei de atribuire de către concedent, în speţă de către Consiliul Local al Municipiului Timişoara.

Avînd în vedere cele menţionate mai sus,

PROPUNEM:
1. Aprobarea Instrucţiunilor pentru ofertanţi pentru concesionarea unei parcele de teren în suprafaţă de 80.000 mp în vederea realizării unei unităţi industriale sau de servicii în Parcul Industrial Freidorf, Timişoara şi a contractului de concesiune.
                      Viceprimar,                                                   Director ,                                                  

                 Ing.Adrian Orza                                    Ec.Nicuşor C-Tin Miuţ                                


                                                                                Şef Serviciu                                               

                                                                                Ec.Cristina Scutariu
Serviciul Juridic,
C.j.  Mirela Lasuschevici

